NaiveNeuron/SloPal huggingface dataset:
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 143, za 96, zdržalo sa 46 poslancov, 1 nehlasoval. Návrh bol schválený.
P. Hrušovský, podpredseda NR SR: (2002-05-30):
(Hlasovanie.) 118 prítomných, 61 za, 28 proti, 20 sa zdržalo, 9 nehlasovalo. Schválili sme bod 29.1.) zo spoločnej správy. E. Rusnáková, poslankyňa: Dajte, prosím, hlasovať o bode 29.2.). Gestorský výbor ho odporúča schváliť.
Bugár, Béla, podpredseda NR SR (2016-11-29):
Prezentujme sa a hlasujme o návrhu pána poslanca. (Hlasovanie.) Prítomných 143 poslancov, za 111, zdržalo sa 32 poslancov. Konštatujem, že návrh pána poslanca Blanára sme schválili. Nech sa páči.
Šimečka, Michal, podpredseda NR SR (2023-12-18):
Ďakujem veľmi pekne. Pán poslanec Szalay.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 130 poslancov, za 115, proti 4, zdržalo sa 11, hlasovali všetci prítomní. Konštatujem, že sme uznesenie schválili. Teraz budeme pokračovať hlasovaním v prvom čítaní o návrhu poslancov Habánika a Jarjabka na vydanie zákona, ktorým sa mení zákon č. 269/2018 Z. z. o zabezpečovaní kvality vysokoškolského vzdelávania (tlač 503), bod 42 schváleného programu. Spravodajcom je člen navrhnutého gestorského výboru pre vzdelávanie, vedu, mládež a šport pán poslanec Augustín Hambálek, ktorého prosím, aby hlasovanie uviedol. (Hlasovanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 503.)
Galko, Ľubomír, poslanec NR SR (2015-04-21):
No, pán poslanec Blanár, keď nahlas telefonujete a vy sám ste to nepostrehli, tak by ste mali navštíviť odborníka. (Reakcie z pléna.)
Gašpar, Tibor, poslanec NR SR (2024-04-24):
Ďakujem, ďakujem za slovo. Chcel by som reagovať, samozrejme, na pani poslankyňu Kolíkovú, ale začnem tým, že pani poslankyňa Plaváková povedala, že boli v tom prejave otvorené viaceré otázky zaujímavé. Tak pre mňa sú to klamstvá, fabulácie a demagógia. Počuli sme tu množstvo zase rôznych nepravdivých informácií o tom, čo spôsobilo zrušenie úradu špeciálneho prokurátora, ako sa nechránia európske peniaze naším trestným právom a podobne. Ale k tomu nabudúce. Teraz k zákonu, ktorý je predložený, alebo k zmenám v ňom. Vaša argumentácia sa zúžila do podoby, že ako utrpia mimovládky, ktoré aj ja oceňujem, ich činnosť, a pôsobia v sociálnej oblasti, vo vzdelávaní, v zdravotníctve, ale akosi ste zabudli pri vašej argumentácii, alebo ste sa jej dotkli len veľmi okrajovo, spomenúť mimovládky, ktoré robia politiku. Boli tu mimovládne organizácie, ktoré vstupovali do volebných kampaní, vyvesovali obrovské bilbordy popri našich cestách a za veľké peniaze. A ja oprávnene tvrdím, si myslím, pretože si to požadovala aj väčšina našich voličov, že chceme vedieť, za aké peniaze to vyvesovali, a preto si myslím, že transparentnosť financovania je úplne normálny požiadavok na súčasnú modernú dobu. Toľko tu diskutujeme častokrát o legalizácii príjmov, o tom, že sa tu rozkradnú zase nejaké finančné prostriedky, tak toto je presne priestor na to, aby sme tie prostriedky mali pod kontrolou a vedeli, kto prispieva. Nikto nechce nikomu zakázať to prispievanie. My len chceme vedieť, koľko peňazí kto dostáva a následne, aby sme to dali do pomeru s tým, akú činnosť tu vykonávajú tieto mimovládky. Mnohé z nich totižto pôsobia proti národnoštátnym záujmom, proti morálnym a etickým hodnotám Slovákov, tak ako ich vidíme... (Prerušenie vystúpenia časomerom.)
Glváč, Martin, podpredseda NR SR (2018-02-01):
Ďakujem. Doplňujúca otázka, pán poslanec, nech sa páči.
Paška, Pavol, predseda NR SR (2013-11-28):
Hlasujeme. (Hlasovanie.) 141 prítomných, 59 za, 70 proti, 12 sa zdržalo. Návrh sme neschválili.
Kadúc, Miroslav, poslanec NR SR (2014-11-09):
Ďakujem pekne za všetky faktické. Martin, ja som rád, že som to vôbec dokončil, pretože podľa toho, začínali sme, začiatok bol naplánovaný 18.30 a teraz už sa blížime k 27. hodine. Inak, pán predseda, to je aj dosť už nehygienické, si myslím, ale okej, tak ste sa rozhodli, valec valcuje. Pán poslanec Číž, ja som sa, čo sa týka práva, venoval iba naozaj veľmi skratkovite prvej časti, a to bola práve tá otázka parlamentarizmu, tej teórie štátu. Vy si naozaj myslíte, že pán premiér tu nemá byť? Že pán premiér sa nezodpovedá tomuto plénu? Pán premiér tu má sedieť a má sa obhajovať. To nerobí. Spravil to raz. Teraz osočuje ostatných poslancov, že pijú. Kde je tá kultúra, o ktorej sme sa bavili? Ja viem, že vy tú kultúru chcete. Ale toto, toto nemá nič s kultúrou spoločné. Absolútne nič. Takže je mi to, je mi to celkom ľúto, že ste zachytili z toho prejavu iba toto. A ja som podpísal návrh na vyslovenie nedôvery práve preto, lebo očakával som od pána premiéra, dával som mu naozaj šancu od začiatku. Ja som si myslel, že príde Fico 2 a bude to lepšie. Ale tých dôvodov sa naakumulovalo také množstvo, také množstvo, že MH Development Piešťany to je špička ľadovca. Len kvôli tomu je to tak uchopiteľné, lebo ľudia si vedia predstaviť tú sumu. Ľudia nevidia miliardy, ľudia vedia, koľko je treba robiť na to, aby si vôbec kúpili byt. Toto je ten zásadný problém. Tu bolo povedaných počas tých dvadsiatich, viac ako 20 hodín, zásadné argumenty, zásadné skutky, ktoré sa stali, ktoré nemôžte rozporovať. Pán Fico stratil moju dôveru, preto som podpísal ten návrh.
Prostredník, Ondrej, poslanec NR SR (2024-02-01):
Ďakujem, pán predsedajúci. Pán poslanec Hlina, veľmi ma zaujalo vaše vystúpenie a dotkli ste sa aj jednej dôležitej témy, a to je akademická etika, morálka, ako vlastne získavajú akademické tituly niektorí ľudia v akademickom prostredí. Ja by som to trošku spresnil. Ono nestačí, aby ten časopis bol v cudzom jazyku a vydávaný na Slovensku, aby bol podľa tých kritérií považovaný za zahraničný. Musí vychádzať niekde v zahraničí. V akademickej hantírke sa tomu hovorí, že predátorské časopisy. Teda školy to poznajú, vedia si posvietiť na tento fenomén. Žiaľ, je to tak, že je to niečo, s čím sa naše akademické prostredie veľmi-veľmi ťažko vyrovnáva, vedie to potom k tomu, že mnohí nadaní, talentovaní, mladí akademici, keď vidia ten marazmus, keď vidia to, ako sa práve táto etická stránka, tá etická samoregulácia akademického prostredia nevie pohnúť z miesta, tak odchádzajú a potom študujú v zahraničí, nevrátia sa, prispievajú svojím talentom tam. Ono to ale súvisí aj s ďalšou vecou, s ktorou máme veľký problém, aj máme mnohých politikov, ktorí svoje záverečné práce získali nečestným spôsobom. Mňa zaujímalo, ako vlastne Trestný zákon rieši túto vec a či sa tam niečo ide meniť. No čuduj sa svete, áno, teda § 283 hovorí o porušovaní autorského práva, sadzba doteraz bola dva roky, novela navrhuje zníženie sadzby na jeden rok. Takže aj tu vidíme, že sa niečo deje opačným smerom.
Laurenčík, Milan, podpredseda NR SR (2021-10-21):
Ďakujem. Takže hlasujeme zajtra o jedenástej. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má parlamentnú tlač 721, návrh na jeho pridelenie na prerokovanie výborom je v rozhodnutí č. 751. Dávam slovo poslancovi Erikovi Tomášovi, aby návrh zákona uviedol. Nech sa páči.
Richter, Ján, minister práce, sociálnych vecí a rodiny SR (2017-05-18):
Viete, ak je to o pani Jane, ja sa jej ospravedlňujem. Ale moja poznámka smerovala k vám. Ďakujem, skončil som.
Nagy, József, poslanec NR SR (2010-07-08):
Sľubujem. (Potlesk.)
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 140, za nikto, proti 60, zdržalo sa 80. Návrh sme neschválili. Nech sa páči, pán poslanec.
Solymos, László, poslanec NR SR (2011-09-14):
Ďakujem pekne za príspevky. Takto nadránom už fakt hľadáme všetcia nejakým spôsob, aj s lupou hľadáme, kde by sme sa mohli do seba nejak pustiť. V každom prípade nechcem sa vracať do minulosti, že kedy, kto informoval o rôznych vyšetrovaniach. Pamätáme sa na tú minulosť. Nechcem sa, hovorím, do toho vracať. V každom prípade jedno je isté, že orgány činné v trestnom konaní v tomto prípade konali. Orgány činné v trestnom konaní v tomto prípade aj konajú. Dôsledok toho je, že tí ľudia už sú vo vyšetrovacej väzbe. A jak pán minister vnútra hovoril, oproti tomu, oproti najväčšej kauze minulej vlády, keď, proste, korumpovali s jablkami niekoho, tak oproti tomu sme, ja si myslím, postúpili oveľa, ale veľmi veľa dopredu. Ďakujem pekne.
Laššáková, Jana, podpredsedníčka NR SR (2013-09-05):
Chce k rozprave zaujať stanovisko pán spravodajca? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov . Vládny návrh zákona je pod tlačou 650. Návrh na jeho pridelenie na prerokovanie výborom je v rozhodnutí č. 624. Poprosím ministra práce, sociálnych vecí a rodiny, aby vládny návrh zákona uviedol. Nech sa páči, pán minister, máte slovo.
D. Gabániová, poslankyňa: (2007-09-13):
Páni poslanci prihlásení do rozpravy písomne podali návrh, ktorý je totožný s procedurálnym návrhom pána poslanca Novotného, ktorý znie, nepokračovať v rokovaní o uvedenom návrhu zákona. Pán predseda, prosím, dajte hlasovať.
Vašečka, Richard, poslanec NR SR (2013-09-13):
Ďakujem. Pani poslankyňa Žitňanská uviedla vo svojom príspevku, že názor, ktorý ona prezentovala, je podaním pozmeňujúceho návrhu spolu s pani poslankyňou Evou Horváthovou, že je aj názorom odborového zväzu a komory učiteľov. Ja som včera mal možnosť hovoriť so školskými odborármi, ktorí zastupujú 150-tisíc zamestnancov v školstve a konkrétne majú 55-tisíc členov; čiže nie je to len nejaký ojedinelý hlas; ktorí veľmi otvorene a bez nejakého negativizmu hovorili o tom, že zdá sa im, akoby hlavným problémom bolo to, že nemáme peniaze, a teda nechceme dať privyrobiť si tým učiteľom a toto im to skomplikuje. Ale keď sme hľadali v tom nejaké ratio a možnosť, ako porozumieť tomu, ako to vyriešiť, tak sme prišli k tomu, že naozaj aj tá finančná úspora je otázna, pretože ak nejaký učiteľ nemusí vymeškať nejakých 40 hodín školenia, môže rovno prísť k overeniu kompetencií, tak je to úspora aj preňho osobne, aj časová, aj finančná pre rozpočet tej školy. Čiže ja sa prikláňam takisto k tomuto pozmeňujúcemu a doplňujúcemu návrhu a myslím si, že to bude lepšie riešenie, ako tento konkrétny odsek vypustiť a tak zamedziť niečo, s čím napríklad aj ja sám mám konkrétne veľmi dobrú skúsenosť, čo mi pomohlo v mojej pedagogickej praxi a čo nakoniec podporuje aj celoživotné vzdelávanie učiteľov, najmä tých zodpovedných, nielen nejakých lovičov kreditov. Ale učiteľov, ktorí sa sami vzdelávajú a takto to majú možnosť veľmi prakticky, konkrétne ukázať a zároveň teda byť aj ocenení. Ďakujem.
Fico, Robert, poslanec NR SR (2023-05-05):
Ďakujem pekne. Pán podpredseda Národnej rady, chcem podčiarknuť predovšetkým to, čo si povedal ohľadne sociálne a ekologicky orientovaného trhového hospodárstva. My sme racionálni v SMER-e – slovenskej sociálnej demokracii a uznávame, že všetky tieto tri zložky –– teda sociálne, ekologické a trhové – sú rovnocenné. My nedávame do popredia, že to musí byť len sociálne alebo musí to byť len ekologické, alebo musí to byť len trhové. A to nám potom umožňuje, aby sme boli pomerne pružní, pokiaľ ide o situácie, ktoré vznikajú. Pán podpredseda, je predsa úplne evidentné, že my napríklad uznávame úlohu obchodných reťazcov v boji proti inflácii. Samozrejme, že uznávame, lebo tie obchodné reťazce, ak medzi sebou vytvárajú silný konkurenčný tlak, vytvárajú rovnako tlak aj na pokles cien. My tomu rozumieme. Ale rovnako sa pýtame, prečo ten obchodný reťazec, jeden alebo dva, majú mať marže od 80 do 90 % a zisky v stámiliónoch. A potom sa pozrieme na obchodný reťazec slovenský, ktorý zabezpečuje pre ľudí v malých dedinách prístup k potravinám, a jeho možno ziskovosť je na úrovni 1,5 alebo 2 %. Nás mrzí to, že štát jednoducho neurobil nič a nechal to tak. Predsa nie je možné, aby sme mali pri potravinách 30-percentné navyšovanie cien, aby bola inflácia na Slovensku, pokiaľ ide o štát s eurom, dvakrát vyššia, ako je priemer. Teda niekde nám niečo nefunguje. A je úplne smiešne a je to dokonca výsmech ľuďom sa chváliť, že máme deficit na úrovni 2 %, ako povedal podpredseda Národnej rady, keď ten deficit dosiahli tak, že 1,5 miliardy vybrali na zdražovaní od ľudí a 750 miliónov nepoužili na financovanie európskych fondov. Veď je to obyčajná han... (Prerušenie vystúpenia časomerom.)
P. Paška, predseda NR SR: (2007-09-12):
(Hlasovanie.) 142 prítomných, 90 za, 1 proti, 51 sa zdržalo. Konštatujem, že sme postúpili uvedený návrh zákona do druhého čítania.
Paška, Pavol, predseda NR SR (2014-06-04):
Ďakujem. Ešte pani spravodajkyňa.
Laššáková, Jana, podpredsedníčka NR SR (2015-12-02):
Tak sme si schválili zmenu programu, takže o 9.00 hod. začíname týmto bodom, keď ho prerokujeme, bude pokračovať pán minister Borec.
Danko, Andrej, predseda NR SR (2018-09-11):
Ďakujem, takisto tu vidím v písomnej podobe návrh. Pani poslankyňa Zemanová.
Kollár, Boris, predseda NR SR (2022-05-24):
Strašne dobre vám to išlo.
Laššáková, Jana, podpredsedníčka NR SR (2015-06-17):
Kde máme spravodajcu? Pán poslanec Petrák, poprosím vás, aby ste zaujali miesto určené pre spravodajcu. (Reakcia z pléna.)
Paška, Pavol, predseda NR SR (2013-05-16):
Pán poslanec Sulík. Dámy a páni, kľud. Pán poslanec Sulík.
Pellegrini, Peter, predseda NR SR (2023-11-22):
Prosím, prezentujme sa a hlasujme za návrh zákona ako celku s odporúčaním gestorského výboru schváliť. (Hlasovanie.) 137 prítomných, za 96 poslancov, proti 6, zdržalo sa 33, nehlasovali 2. (Potlesk.) Konštatujem, že sme viac ako ústavnou väčšinou schválili tento návrh zákona o 13. dôchodku . Ďakujem veľmi pekne. Takže teraz budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti, ktorý prerokúvame v skrátenom legislatívnom konaní, tlač 31. Dávam slovo spoločnému spravodajcovi z výboru pre zdravotníctvo, predsedovi tohto výboru, poslancovi Vladimírovi Balážovi, aby hlasovanie uviedol. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. , tlač 31.)
Jaurová, Zora, poslankyňa NR SR (2024-04-19):
Ďakujem pekne. Ja iba, pardon (rečníčka rukou zavadila o mikrofón). V reakcii na to, čo tu zaznelo od pána Michelka, že ja už som viackrát od vás počula ten argument, ktorý je pre mňa nepochopiteľný, že vy vlastne svoje legislatívne návrhy zdôvodňujete argumentami nelegislatívnej povahy. To znamená, že vy navrhnete do zákona, že ministerka nominuje nominantov do rady fondu a potom to odôvodňujete tým, že však by hádam ministerka nebola taká hlúpa a nenominovala tam zlých nominantov. Ale to tak nefunguje legislatíva. Proste legislatíva funguje tak, že čo tam je napísané, tak to platí, a my teda vidíme, ako pani ministerka nominuje ľudí kade-kde, akých ľudí a na základe akých argumentov. Takže už dupľom nemáme žiadnu dôveru k tým nelegislatívnym a k externalitám, na ktoré vy sa odvolávate. A druhá vec je, čo sa týka toho, že tu nejak chceli ste diskusiu a tá neprebehla, no. My dvaja sme teda strávili veľmi veľa času spolu v televíznych diskusiách. Ja som sa s vami jedného času stretávala pomaly viac, jak s mojím manželom a, a, bohužiaľ, tá diskusia mala prebiehať pred tým, než ste prišli s týmto návrhom do parlamentu, alebo mala prebiehať medzi prvým a druhým čítaním, lenže očividne vy ste si to neprediskutovali ani so svojimi koaličnými partnermi, ktorí potom chodia za mnou a pýtajú sa ma, že ako by sa to dalo urobiť inak, hej? Čiže, čiže skúsme možno sa vrátiť tam, kde sme to urobili zle, a skúsme možno to vylepšiť a urobiť to tak, aby sme všetci na to boli hrdí. Ďak... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-12-11):
V rozprave vystúpi pán poslanec Kuffa, pripraví sa pán poslanec Přidal. Nech sa páči, pán poslanec Kuffa, máte slovo.
Glváč, Martin, podpredseda NR SR (2018-05-16):
Pán poslanec Zelník. Faktická? (Reakcia spravodajcu.) Tak potom pán poslanec Blanár ešte.
Hort, Milan, podpredseda NR SR (2010-12-09):
Pani premiérka, skôr ako vám dám slovo, chcem poprosiť poslancov, ktorí telefonujú teraz cez hodinu otázok v rokovacej sále, aby tak nekonali. Nabudúce už to budem hovoriť menovite. Pani premiérka, nech sa páči.
Krajniak, Milan, poslanec NR SR (2018-09-17):
Kolegyňa Cigániková aj pán kolega Kresák, no, vyhli ste sa jednej podstatnej veci. Ja som reagoval na pani Blahovú, ktorá tvrdila, že tento štát nemá právo regulovať zväzok dvoch dospelých osôb, ktorí robia niečo, kde neubližujú nikomu tretiemu. Tak neubližujú, neubližujú. Samotným incestom v tomto zmysle neubližujú. A ak uplatňujeme jeden princíp na partnerské spolužitie, tak to nemôžme vylúčiť v tom istom zákone tým, že uplatníme iný princíp. Zrazu berieme do úvahy nejakú ochranu spoločnosti a toho, že z takého zväzku môžu vzniknúť aj potomkovia, ktorí sa nebudú mať veľmi mať dobre. Zrazu sme ochotní pripustiť, že berieme ohľad aj na širšie záujmy, keď sa nám to hodí. A keď sa nám to nehodí, tak to nie sme ochotní pripustiť. To ja považujem za absolútne pokrytectvo.
Danko, Andrej, podpredseda NR SR (2024-01-16):
Pán poslanec Ledecký.
Laššáková, Jana, podpredsedníčka NR SR (2015-04-21):
Pán podpredseda Číž, nech sa páči.
Laurenčík, Milan, podpredseda NR SR (2021-11-11):
Pán poslanec má doplňujúcu otázku. Nech sa páči.
Bugár, Béla, podpredseda NR SR (2018-10-24):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 144 poslancov, za 129, zdržalo sa 15 poslancov. Tieto body sme schválili.
Jurinová, Erika, podpredsedníčka NR SR (2013-09-03):
Ďakujem pekne pánovi poslancovi. Ešte stále nemáme funkčné zariadenie. Každopádne sa spýtam teda do pléna, chce niekto reagovať faktickou poznámkou na vystúpenie? Zdá sa, že nie. Vyhlasujem všeobecnú rozpravu za skončenú. Pýtam sa pána predkladateľa, pána ministra. Nech sa páči, chce zaujať stanovisko.
Laššáková, Jana, podpredsedníčka NR SR (2014-09-23):
Pán poslanec Blaha, nech sa páči.
Glváč, Martin, podpredseda NR SR (2016-10-26):
Pýtam sa, či sa chce niekto do rozpravy prihlásiť ústne. Aha, pardon, reakcia na faktické poznámky. Nech sa páči, pani poslankyňa.
Šeliga, Juraj, podpredseda NR SR (2020-09-18):
Ďakujem pekne, pán poslanec Gyimesi. Dávam slovo pani spravodajkyni, ktorú určil gestorský výbor pre verejnú správu a regionálny rozvoj, pani poslankyni Brisudovej, nech sa páči.
K. Tóthová, poslankyňa: (2009-06-23):
A, po ďalšie, ja si myslím, že kataster, ešte vždy keď vznikne podozrenie, môže sa obrátiť na vlastníka, ktorého má v katastri zaznačeného, či takéto splnomocnenie vyhotovil. To je absolútne jednoduchá otázka. A môže to urobiť zadarmo, môže to urobiť veľmi rýchlo, pretože neraz sú tam telefónne čísla a podobne. Takže nemám pocit, že by to kataster nezvládol. Keby to bolo inak formulované, bolo by to prijateľné. Ďakujem za pozornosť.
Kuriak, Milan, poslanec NR SR (2023-03-21):
Ďakujem. Vážený pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-07-03):
Pred tým, ako dám hlasovať o týchto procedurálnych návrhoch, len pripomínam, že v zmysle rokovacieho poriadku Národná rada rokuje v piatok do 16. hodiny, pokiaľ sa nedohodne inak. Je 11.44 hod., hlasovanie bude skončené za 15 minút. Pred nami je ešte štyri hodiny rokovacieho času. Ja si myslím, že to nie je nič nedôstojné, kde by nebolo treba hlasovať. Ale budeme hlasovať o návrhu pána poslanca Lipšica, ktorý navrhol najprv, aby sa hlasovalo po skončení rozpravy k bodu Správa o činnosti Generálnej prokuratúry za rok 2014. Prezentujme sa a hlasujme. Včera všeobecným súhlasom sme sa dohodli, že hlasovanie o tejto správe bude vykonané na najbližšej schôdzi Národnej rady Slovenskej republiky. Prezentujme sa a hlasujme. (Hlasovanie.) Prítomných 117 poslancov, za hlasovalo 29, proti bolo 52, zdržalo sa 27, nehlasovali 9. Návrh sme neschválili. Ďalší procedurálny návrh. Môžem potom, pán Hlina, povedať, že to tak boli spoločné, alebo ešte o vašom potom dáme hlasovať, lebo sú skoro totožné, aby sme prerušili teraz rokovanie Národnej rady a o správe o činnosti prokuratúry za rok 2014 rokovali až na septembrovej schôdzi, tak ako navrhol pán poslanec Lipšic? Takže spoločne je to aj návrh pána poslanca Hlinu, aj pána poslanca Lipšica. Prezentujme sa a hlasujme. (Hlasovanie.) Prítomných 119 poslancov, za hlasovalo 35, proti bolo 48, zdržalo sa 34 poslancov, 2 nehlasovali. Návrh sme neschválili. Vážené panie poslankyne, páni poslanci, pokračujeme v prerušenom rokovaní hlasovaním. Poprosím pána poslanca Bagačku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní (tlač 1494), bod 85 programu. (Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1494.)
Grendel, Gábor, podpredseda NR SR (2023-02-07):
Pán poslanec Ondrej Ďurica.
P. Hrušovský, predseda NR SR: (2004-09-23):
návrh zákona o rozpočtovom určení výnosu dane z príjmov územnej samospráve a o zmene a doplnení niektorých zákonov . Nech sa páči.
Rafaj, Rafael, poslanec NR SR (2011-02-01):
Ďakujem. Ak máte pocit, pán predsedajúci, že upozornenie poslanca na možný rozpor s ústavou je niečo, čo je údajne v nejakej všeobecnej rovine, tak to je, bohužiaľ, poľutovaniahodné, aj keď, samozrejme, môžte to prehliadnuť... (Prerušenie vystúpenia predsedajúcim.)
P. Paška, predseda NR SR: (2008-10-24):
(Hlasovanie.) 137 prítomných, 117 za, 15 sa zdržalo, 5 nehlasovali. Návrh sme pridelili výborom a určili lehoty na prerokovanie. Pán predseda výboru, pán poslanec Burian, uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov , je to tlač 804.
Hrušovský, Pavol, podpredseda NR SR (2011-02-01):
Prepáčte, pán poslanec, ale musím vás upozorniť na to, že v rozprave sa môžeme vyjadrovať len k pripomienkam, ktoré pán prezident uviedol ako dôvod na vrátenie návrhu zákona. Keby sme sa už nevracali do všeobecnej diskusie.
Viskupič, Marián, poslanec NR SR (2023-03-22):
Ďakujem pekne, pán predseda. V rozprave vystúpili traja poslanci, pričom boli podané tri pozmeňujúce návrhy. Pán predseda, keďže pozmeňujúce návrhy boli podané v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Figeľ, Ján, podpredseda NR SR (2014-07-01):
Nech sa páči, Ľubomír Petrák.
P. Paška, predseda NR SR: (2010-02-09):
(Hlasovanie.) 136 prítomných, 97 za, 38 sa zdržalo, 1 nehlasoval. Návrh sme postúpili do druhého čítanie.
Zmajkovičová, Renáta, podpredsedníčka NR SR (2014-07-10):
Ďakujem, pán minister. Pán poslanec, doplňujúca otázka, nech sa páči.
P. Hrušovský, predseda NR SR: (2005-12-14):
M. Abelovský, poslanec: Ďakujem, pán predseda. Vážené panie poslankyne, páni poslanci, v tomto predvianočnom komornom prostredí spolu s ďalšími piatimi poslancami sme pripravili malý návrh novely dvoch zákonov. Ich úloh je upraviť vzťahy, ktoré vyplývajú zo zmluvného poistenia motorových vozidiel a z problémov, ktoré tým, že došlo k pluralite poisťovní pri poskytovaní zákonného poistenia motorových vozidiel a z toho vyplývajúcich problémov. Najhlavnejší problém je, že poisťovne zaznamenávajú veľkú - a zákonná úprava im to umožňuje - veľkú migráciu medzi jednotlivými poisťovňami, ktoré ide na úkor poisťovní, s tým, že bez zaplatenia poistného menia poisťovne a tým, samozrejme, spôsobujú poisťovniam škodu najmä po tom, ak dôjde k poistnej udalosti. Ďalším dôvodom je potom upravenie vzťahov medzi jednotlivými poisťovateľmi a príspevku, ktorý budú platiť alebo ktoré platia podľa zákonom upravených pravidiel do spoločného fondu a tento návrh približuje potom toto platenie tým normám, ktoré platia v Európskej únii. A tretím dôvodom je krátka novela Občianskeho zákonníka a to zavedenie nového ustanovenia, § 449a , ktorý umožňuje kapitalizáciu dôchodkov a rent do budúcnosti. Návrh vychádza z toho, že doteraz bolo v praxi sporné, či kapitalizácia budúcich príjmov vo forme dôchodku a renty je prípustná, alebo nie je. Kapitalizácia dôchodkov je výhodná pre oprávnených, teda našich občanov, aj pre povinných, teda v tomto prípade Sociálnu poisťovňu. U povinného sa znížia administratívne výdavky spojené na správu sledovaním, prípadnou valorizáciou dôchodku. Oprávnenou výhodu spočíva v tom, že jednorazovou výplatou budúcich nárokov, teda už skapitalizovaného dôchodku sa môže rozhodnúť o investovaní celej sumy odškodnenia a zabrániť tak dobudúcna možnému znehodnoteniu sumy odškodnenia. Návrh teda vychádza z obdobných úprav v zahraničí. Návrh zákona je podľa nás predkladateľov v súlade s Ústavou Slovenskej republiky a s platnými medzinárodnými záväzkami Slovenskej republiky. Návrh zákona si nevyžiada zvýšené výdavky na štátny rozpočet ani rozpočet obcí a VÚC. Návrh zákona nemá vplyv na životné prostredie. Prosím, aby ste podporili túto novelu zákona. Ďakujem.
M. Hort, podpredseda NR SR: (2008-09-10):
Slovo má pani poslankyňa Košútová, nech sa páči.
Hrnčiar, Andrej, podpredseda NR SR (2016-06-16):
Ďakujem. Pán poslanec Hrnko, nech sa páči, posledný prihlásený do rozpravy.
J. Laššáková, poslankyňa: (2003-10-28):
Z. Martináková, podpredsedníčka NR SR: Otváram rozpravu v rámci tretieho čítania. Nie je žiadna písomná prihláška. Prosím, kto má záujem, aby sa prihlásil ústne? Uzatváram možnosť ústne sa prihlásiť. Vyhlasujem rozpravu za skončenú. Prosím, pani spravodajkyňa, aby ste uviedli záverečné hlasovanie.
Glváč, Martin, podpredseda NR SR (2017-05-12):
Ďakujem. Chce reagovať pán spravodajca? Nie. To bolo záverečné slovo, pán poslanec. Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Andreja Danka, Tibora Bernaťáka, Tibora Jančulu, Jaroslava Ridoška a Dušana Tittela na vydanie zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov . Návrh zákona má tlač 528. Návrh na jeho pridelenie na prerokovanie výborom je v rozhodnutí č. 544. Dávam slovo poslancovi Tiborovi Bernaťákovi, aby návrh zákona uviedol. (Reakcia z pléna.) Mám napísaného Tibora Bernaťáka, ale nech sa páči, pán Ridoško.
Laššáková, Jana, podpredsedníčka NR SR (2015-06-23):
Pán poslanec Huba, nech sa páči.
T. Mikuš, poslanec: (2004-11-30):
Návrh stanoviska Slovenskej republiky k začatiu prístupových rokovaní Európskej únie s Tureckou republikou pridelil predseda Národnej rady svojím rozhodnutím č. 970 z 25. 11. 2004 na prerokovanie zahraničnému výboru a výboru pre európske záležitosti v termíne do 29. 11. Zároveň určil výbor pre európske záležitosti za gestorský výbor. Zahraničný výbor Národnej rady Slovenskej republiky o uvedenom materiáli rokoval 26. 11. a prijal uznesenie č. 135. Výbor pre európske záležitosti rokoval o materiáli takisto 26. 11. a prijal uznesenie č. 37. Uvedený návrh stanoviska Slovenskej republiky k začatiu prístupových rokovaní Európskej únie s Tureckou republikou prerokovali oba výbory v určenom termíne a odporúčajú Národnej rade Slovenskej republiky schváliť návrh stanoviska Slovenskej republiky k začatiu prístupových rokovaní Európskej únie s Tureckou republikou a zaviazať člena vlády Slovenskej republiky, aby presadzoval na rokovaní Európskej rady taký spôsob začiatku rokovaní o vstupe Turecka do Európskej únie, ktorý bude rešpektovať nevyhnutnosť plnenia kritérií a z ktorého nebude vyplývať záväzok Európskej únie prijať Turecko za člena Európskej únie. Uvedené stanoviská Výboru Národnej rady Slovenskej republiky pre európske záležitosti a zahraničného výboru sú premietnuté v tejto spoločnej správe o návrhu stanoviska, ktorú výbor pre európske záležitosti ako gestorský schválil uznesením č. 42. V zmysle záverov z rokovania oboch výborov a gestorského výboru odporúča gestorský výbor prijať uznesenie, ktoré je v prílohe tejto spoločnej správy. Pán predsedajúci, prosím, otvorte rozpravu.
Pročko, Jozef, poslanec NR SR (2022-10-27):
Mariánko, to, čo si predviedol, je krásna politická propaganda pred voľbami. Opäť si zavádzal, tak ako, pozeral som s Matovičom reláciu, opäť si zavádzal, Marián. Mňa zaujali tri veci. Prvá vec je, že opäť si do toho zaplietol Matoviča. Vy ste syndrómom Matoviča tak postihnutí všetci v tej SaS-ke, že to nie je, že to nie je naozaj normálne. Mariánko, ty tu rozprávaš o tom, že Matovič ide pomáhať bo-ha-tým a na chudob... chudobným nie, že tento zákon. To nie je pravda, to nie je pravda. Marián, úprimne ti poviem, ale fakt úprimne, vy ste v tej opozícii, mne je jedno, lebo ja si tam neprídem, teda nepríde ku mne Peter Pellegrini a nediktuje mi a nerozpráva sa s vami, ako máte hlasovať. Mne, Marián, nezakričal Fico nikdy v živote: Viskupič, karty vytiahnite! Ale toto, čo, Marián, ty predvádzaš aj tu, čo si to, čo si tu predviedol, tu znôšku klamstiev a fabulovania len preto, aby si pošpinil tento zákon, aby si pošpinil Matoviča. Lebo SaS hovorila, nikto nikdy nešiel v tomto zákone proti SaS. Vy ste ten zákon nevetovali. Ale opakuješ si stále tú istú formulku, že to bolo proti SaS, že SaS s tým nesúhlasila. No keď ste s tým nesúhlasili, tak ste to mali vetovať. Ešte raz, toto je taká propaganda politická, predvolebná, čo robíš, že... Že ti nie je hanba!
Paška, Pavol, predseda NR SR (2014-11-09):
Faktické poznámky majú dvaja poslanci. Končím možnosť sa prihlásiť s faktickou. (Reakcia z pléna.) Najprv budú faktické poznámky a potom budete mať vy slovo. Dobre, pán poslanec Hlina? Takže, pán poslanec Lipšic.
Hrnčiar, Andrej, podpredseda NR SR (2019-11-28):
(Zaznievanie gongu.) Vážené pani poslankyne, páni poslanci, ešte keď, kým prídeme k hlasovaniu, dovoľte mi, aby som na balkóne Národnej rady privítal študentov z Gymnázia Ladislava Dúbravu z Dunajskej Stredy a samozrejme aj pedagógov. (Potlesk.) Budeme pokračovať v prerušenom rokovaní hlasovaním o bode 23 schváleného programu, ktorým je druhé čítanie o návrhu poslankyne Antošovej na vydanie zákona, ktorým sa mení a dopĺňa zákon č. 152/1995 Z. z. o potravinách (tlač 1703). Dávam slovo spoločnému spravodajcovi z výboru pre pôdohospodárstvo a životné prostredie poslancovi Vladimírovi Matejičkovi, aby hlasovanie uvádzal. (Hlasovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 1703.)
Novotný, Viliam, poslanec NR SR (2014-11-10):
Prvá vláda Roberta Fica, pán minister Kažimír, preverila fungovanie akciovej spoločnosti Veriteľ a pán minister Počiatek, vtedajší minister financií, opakovane predložil správu do vlády, že všetko bolo v poriadku. Pozrite si to, prosím. Nie v poriadku bolo minutie likvidačného zostatku Veriteľa, akciová spoločnosť, hlavná oftalmologická smršť organizovaná firmou blízkou pánovi Paškovi. Ja vám to vyberiem na ďalšiu schôdzu. Veľmi správne ste povedali a váš postoj je správny, chcem ho pochváliť: kým sa nezastaví zadlžovanie, nemá zmysel oddlžovanie. Len aké máte riešenie? Čakať, že sa to spomalí? To je ten môj problém. My sme chceli transformovať na akciové spoločnosti. A vaše riešenie? Strácame ho. Ďalšia moja poznámka. No asi ste ma na úvod chceli trošku uraziť, lebo však znevažovanie oponenta je základ vašej práce, ale tým, že ste mi povedali, že som bol skoro ako Kaliňák, to považujem pomerne za pochvalu, to ani nebolo také zlé. Tým, že mi hovoríte, že ku mne neprídete ako pacient, tak je mi to ľúto, mám dosť iných pacientov, vy zrejme chodíte k inému lekárovi. Prajem vám, aby ste nemuseli chodiť a boli zdravý. A čo sa týka železničnej nemocnice, no, išlo o dlhodobý prenájom zamestnaneckej eseročky, ktorá ponúkla vo verejnej súťaži najlepšiu cenu. Moja manželka v čase, keď ešte nebola moja manželka, bola jedným členom tejto zamestnaneckej eseročky. Akonáhle vznikli pochybnosti, ktoré prezentoval pán premiér Fico, že mohlo byť niečo zmanipulované a niečo sa tam deje, moja manželka z tejto eseročky odišla skôr, ako začal platiť nájom, ktorý vysúťažila táto eseročka. Pán minister, ja som v železničnej nemocnici nebol ani jednu hodinu, ale po začiatku nájmu ani moja manželka. Je to podľa mňa taká istá fáma, ktorú tu šírite, ako, že pán Paška profituje z biznisu v zdravotníctve.
M. Hort, podpredseda NR SR: (2009-06-19):
Do tohto návrhu zákona sa cez ústavnoprávny výbor, myslím, že navrhovateľkou toho pozmeňováku bola pani poslankyňa Laššáková, dostala novela celkom 19 zákonov. Ide v podstate o zákon o sociálnych službách, ktorý nemohol byť prerokovaný na príslušnom výbore, lebo tomuto výboru ani nebol pridelený. Ja chcem, aby sme sa stretli na grémiu a povedali si, či to takto chceme ďalej robiť, alebo čo s tým budeme robiť? (Prerušenie vystúpenia časomierou.)
Žiga, Peter, podpredseda NR SR (2024-02-08):
Pán poslanec Vančo.
Bugár, Béla, podpredseda NR SR (2018-05-22):
Pán poslanec Kollár.
Blanár, Juraj, podpredseda NR SR (2021-06-18):
Ďakujem, pani spravodajkyňa. Vyhlasujem, teda prerušujem rokovanie o tomto bode programu. A pristúpime k ďalšiemu návrhu v druhom čítaní, ktorým je návrh na vyslovenie súhlasu Národnej rady so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou a o malom pohraničnom styku z 30. mája 2008. Návrh je pod parlamentnou tlačou 193, spoločná správa výborov pod tlačou 193a. Návrh vlády odôvodní pán minister vnútra Roman Mikulec, ktorého prosím, aby sa ujal slova. (Rokovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou a o malom pohraničnom styku z 30. mája 2008 , tlač 193.)
Cmorej, Peter, poslanec NR SR (2022-10-26):
Mal som pracovné rokovania. Tieto útoky na bývalého koaličného partnera... (Prerušenie vystúpenia predsedajúcim.)
Hraško, Igor, poslanec NR SR (2013-04-16):
Ďakujem pekne, pani predsedajúca. Pán kolega Muňko, ja som musel vybehnúť až zdola, z nášho klubu, aby som sa mohol prihlásiť aspoň s faktickou poznámkou. Vy ste na mňa tiež reagovali, ja tiež nemôžem ostať ticho. O nás hovoríte, aj vaši kolegovia, ktorí sa vám pochlebujú, čudujem sa, že ešte nemáte mastné brucho tak pomastené krásne tými sladkými rečičkami, tou demagógiou, ktorú tu aj kolega Jarjabek a Číž spomínali, s tou prázdnotou, ktorou ste v podstate nič nepovedali... (Reakcie z pléna.) Ja hovorím na neho. Však áno, však ste hovorili na neho, nie, na pána Muňka. Takže skutočne máte naozaj veľké ciele, ale skutky vám, žiaľ, utekajú. (Reakcie z pléna.) Pani predsedajúca, upozornite vašich kolegov, že sa nesprávajú tak, ako by sa mali správať.
Blaha, Ľuboš, poslanec NR SR (2013-10-24):
A chcel by som povedať pánovi kolegovi Uhliarikovi, či sa mu páči tento spôsob, ktorý tu predvádza pán Galko, pretože ak ste kresťanský demokrat... (Prerušenie vystúpenia predsedajúcou.)
M. Hort, podpredseda NR SR: (2010-02-05):
A slovo má pán poslanec Minárik, nech sa páči.
Paška, Pavol, predseda NR SR (2012-06-19):
Pani poslakyňa Gabániová.
Grendel, Gábor, podpredseda NR SR (2021-05-03):
Pán poslanec Blcháč, s faktickou poznámkou.
Laššáková, Jana, podpredsedníčka NR SR (2013-11-26):
Páni, páni poslanci! Nech sa páči, reagujte!
Baránik, Alojz, poslanec NR SR (2016-10-20):
Ďakujem, aby to nebolo tak, že toto je vec len poslaneckého klubu OĽANO, verím, že nielen za seba potvrdzujeme, že my takýto pozmeňovací návrh podporíme. Ďakujem.
Muňko, Dušan, generálny riaditeľ Sociálnej poisťovne (2014-12-03):
Pán poslanec, opozícia nastavila štyristošesťdesiatjedničku. Nastavili ste druhý pilier, ktorý ste nedotiahli do konca. Nevychádzali ste z reálnych možností slovenskej ekonomiky, ktorá bola v roku 2004, opakujete to tu stále. Nemusíte mať obavy o Sociálnu poisťovňu. Keby bol nastavený správne druhý pilier, tak dneska nemá Sociálna poisťovňa deficit. A v správcovských spoločnostiach 7 mld. nie je. Keby bol nastavený u armády a vnútra univerzálny systém, je iná záležitosť. Keby štát zaplatil za svojich zamestnancov do Sociálnej poisťovne tak, ako platia súkromné firmy, by bola iná situácia. Stále máte obavy, pokiaľ sa týka veci, len ste nepovedali, opreli ste sa o český zákon. Česi zrušili druhý pilier, nebudem komentovať prečo. Ja vám chcem povedať len jednu vec. Druhý pilier, za desať rokov si občan Muňko našetril 8 euro, 10, vychádza. Za desať rokov. Keď som začal robiť prepočet, čo je dneska v druhom pilieri a koľko ľudí je v druhom pilieri, koľko myslíte, že si našetril ten občan pri 9 % a teraz pri 4 % mu vyjde z druhého piliera? Vyjde mu okolo 40 euro, pán kolega, 40 euro. Ale chcem sa vrátiť k jednej veci. Ja som za, aby druhý pilier bol, lebo je zásluhový, je zásluhový pre ľudí, ktorí majú vyššie príjmy. Ale nemôže fungovať tak, ako je nastavený na Slovensku, je to rozvrat verejných financií. Keby kapitálový trh bol dneska v Rakúsku alebo vo Viedni a bol by tam celý Schengen, boli by tam V4, bolo by to možné. Ale povedzte mi, kde sú dneska umiestnené peniaze slovenských sporiteľov. Sú umiestnené v správcovských spoločnostiach na konzervatívnom účte. Čiže nemajú ani ten výnos, ktorý potrebujú. Môžeme si spraviť monitoring s Národnou bankou, spravte poslanecký prieskum za posledné štyri roky, alebo nie za posledné štyri, od roku 2009 do roku 2014, čo vám vyjde, to je prvá vec. Strana SMER, keď robila úpravy, pokiaľ sa týkali druhého piliera, zachraňovala situáciu, ktorá bola na kapitálovom trhu. Spýtam sa vás, kde za posledných päť rokov sa dá na kapitálovom trhu zarobiť a kde, ktorý sporiteľ môže si zarobiť. Pán Brocka, nezavádzajme ľudí, možnože za dvadsať, za desať rokov budú stáť niektorí ľudia pred tým rozhodovaním a nebudú tam mať nič nasporené. Taká je realita a to som ešte nepovedal veci, pretože viete, aké sú predpoklady vývoja kapitálového trhu. Tiež nikto nepovedal, prečo maďarský premiér spravil to, čo spravil s druhým pilierom. Prečo? No jednoducho povedal to, čo povedať mal. Chceš byť v druhom pilieri? Tak nech ti správcovské spoločnosti zabezpečia dôchodok. Straty dorovnali Poliaci, dorovnali Angličania, Česi sa vrátili z kratšej cesty. Ja hovorím ešte raz. V druhom pilieri podľa môjho prepočtu nemôže byť viacej ako 150-tisíc ľudí. Všetky prepočty, či to robil bývalý minister ešte za vlády prvej a potom aj pán Kaník, sú zlé. Jednoducho ste postihli dneska starodôchodcov, ktorých je zhruba 400-tisíc, všetci dôchodcovia, ktorí išli do dôchodku pred 1. januárom 2004, sú chudáci, majú dôchodok, a to ešte poviem ináč... (Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2017-04-07):
Rozumiete tomuto, tak mám štyri minúty do konca, snáď mi to dáte dokončiť?
Kočiš, Eduard, poslanec NR SR (2021-12-07):
Ďakujem pekne za slovo, pán predsedajúci. Pán kolega, rozprával ste tu, koľko stojí priemerná liečba zaočkovaného šesťdesiatnika. Potom ste rozprával, koľko je tá priemerná liečba u nezaočkovaného šesťdesiatnika. A ten rozdiel tých 500 euro, to je vlastne tá úžasná suma, ktorú vy chcete ľuďom rozdávať len na základe toho, ak sa rozhodnú zaočkovať, a tieto peniaze budú môcť úžasným spôsobom používať v roku 2022 buď na gastroslužby, alebo na služby spojené s kultúrou, so športom, s cestovaním, s hotelierstvom, s ubytovaním a neviem s čím. Jednoducho stále tvrdíte dookola tú istú mantru, dookola tú istú vetu, ktorá je už tak veľmi odpočúvaná, ale zároveň tak veľmi nefunguje. Stále rozprávate, že očkovanie – jediná cesta. Pán kolega Stančík, očkovanie nie je cesta. A to už by ste mali jednoducho skúsiť pochopiť. To, že vy sa postavíte za rečnícky pult a ako 26-ročný mladý muž poviete, že vy už ste zaočkovaný treťou dávkou, ja sa už ničoho nebojím, ja som už dokonca ten COVID prekonal, to je taká argumentácia, ktorá by mala týchto ľudí v tomto zrelom veku nejakým spôsobom presvedčiť? No nepresvedčí. Chcete stále len jednoducho hlasovať za tento bláznivý nápad tohto vášho finančného génia. Ja to úplne chápem, pretože je to nejaký váš stranícky guru a vy ho musíte počúvať na slovo, pretože vlastný názor v tej vašej strane, zoskupení alebo v nejakom krúžku, ktorý vy tuná v pléne Národnej rady Slovenskej republiky prezentujete, nie je chápaný tak, že môžte mať iný názor. Ale vy musíte mať jeden názor, pretože bez toho to jednoducho nejde. To, že tvrdíte, že ak my nebudeme hlasovať za tento bláznivý, ale naozaj bláznivý nápad, tak sa správame nezodpovedne a sme v podstate zbabelí. Pán kolega Stančík, nie že nezodpovední, nie sme zbabelí. Len naozaj používame vlastný rozum a zdravý sedliacky rozum. Ja žijem v regióne, kde tých dôchodcov sú naozaj stovky až tisíce a nikto nemá záujem o týchto 500 eur.
Novotný, Viliam, poslanec NR SR (2011-09-08):
Vážený pán predseda, vážené dámy, vážení páni, predseda Národnej rady Slovenskej republiky rozhodnutím č. 469 z 19. augusta 2011 pridelil návrh na vyslovenie súhlasu Národnej rady Slovenskej republiky s použitím štátnych finančných aktív na finančnú stabilizáciu štátnych príspevkových organizácií v pôsobnosti ministerstva zdravotníctva a Ministerstva obrany Slovenskej republiky, v ktorých prebieha zmena právnej formy zo štátnej príspevkovej organizácie na akciovú spoločnosť na prerokovanie Výboru Národnej rady Slovenskej republiky pre financie a rozpočet, Výboru Národnej rady pre obranu a bezpečnosť a Výboru Národnej rady pre zdravotníctvo. Citovaným rozhodnutím k uvedenej správe určil ako gestorský Výbor Národnej rady Slovenskej republiky pre zdravotníctvo. Výbor Národnej rady pre financie a rozpočet prerokoval návrh na vyslovenie súhlasu Národnej rady s použitím štátnych finančných aktív na akciovú spoločnosť dňa 24. augusta 2011 uznesením č. 225 z 25. augusta 2011. Výbor Národnej rady Slovenskej republiky pre obranu a bezpečnosť prerokoval návrh na vyslovenie súhlasu Národnej rady dňa 25. augusta 2011. Výbor Národnej rady pre zdravotníctvo prerokoval návrh na vyslovenie súhlasu Národnej rady dňa 30. augusta 2011 uznesením č. 81 z 30. augusta 2011. Výbory prerokovali návrh na vyslovenie súhlasu Národnej rady Slovenskej republiky s použitím štátnych finančných aktív na finančnú stabilizáciu štátnych príspevkových organizácií v pôsobnosti ministerstva zdravotníctva a ministerstva obrany, v ktorých prebieha zmena právnej formy zo štátnej príspevkovej organizácie na akciovú spoločnosť (tlač 471), a odporučili Národnej rade Slovenskej republiky vysloviť súhlas s použitím štátnych finančných aktív na finančnú stabilizáciu štátnych príspevkových organizácií v pôsobnosti ministerstva zdravotníctva a ministerstva obrany, v ktorých prebieha zmena právnej formy zo štátnej príspevkovej organizácie na akciovú spoločnosť, v sume 350 mil. eur. Výbor Národnej rady Slovenskej republiky pre zdravotníctvo ako gestorský výbor na základe stanovísk výborov odporučil Národnej rade vysloviť súhlas s použitím štátnych finančných aktív na finančnú stabilizáciu štátnych príspevkových organizácií, v ktorých prebieha zmena právnej formy na akciovú spoločnosť, v sume 350 mil. eur. Gestorský výbor schválil spoločnú správu výborov svojím uznesením č. 84 zo 6. septembra, v ktorej určil za spoločného spravodajcu výborov poslanca Viliama Novotného. Súčasťou spoločnej správy je návrh uznesenia Národnej rady Slovenskej republiky. Návrh uznesenia hovorí o tom, že Národná rada vyslovuje súhlas s použitím štátnych finančných aktív na účel, o ktorom som hovoril. Návrh uznesenia máte priložený k spoločnej správe. Vážený pán predseda, skončil som. Prosím, otvorte rozpravu.
Pellegrini, Peter, predseda NR SR (2015-03-17):
Hlasujeme o bode 269, ktorý navrhol pán poslanec Simon a Huba na samostatné hlasovanie, s odporúčaním gestorského výboru schváliť. (Hlasovanie.) Prítomných 85 poslancov, za 76, zdržali sa 4, nehlasovali 5. Tento bod sme schválili.
Šefčík, Marek, poslanec NR SR (2021-11-04):
Ďakujem pekne za slovo. Tak, pán poslanec Kuffa, znova tu odzneli slová ako ekoterorista, obvinili ste odborníka, ktorý sa téme venuje celý život, celý profesný život, že, že číta žvásty a podobne, takže ja by som chcel aj v tejto faktickej poznámke povedať, že obdivujem poslanca Šíbla, že to s takým pokojom znáša, a ospravedlňujem sa mu za tie invektívy, ktoré tu padajú aj na jeho adresu. Ďalej ste hovorili niečo o smreku, že smrek je výborná drevina, ale ja som nepočul nikde v príhovore Jara Šíbla, že by spochybnil túto tézu, že smrek by nebol dobrý. On len hovoril, že keď je monokultúra a má rovnakú výšku, rovnaký vek, tak sa môže stať to, čo sa stalo v Tatrách v roku 2004. No ale chcem povedať ešte jednu takú vec, ktorá na prvý pohľad s prerokovanými vecami nesúvisí, ale napokon uvidíte, že súvisí. Hovorí o tom, že aké sú vaše argumenty a ako sú podložené. Výskumníci požiadali 6 641 ľudí, aby si spomenuli na svoju prvú spomienku z detstva, ktorá bola, nebola spojená s fotografiou alebo rodinným príbehom. Až 2 487 ľudí tvrdilo, že ide o zážitky spred dvoch rokov veku života. Vedci to však spochybnili, lebo človek si pamätá najskôr tri a pol roka teda zo svojho veku, tri a pol a neskôr. No a váš syn tu tvrdil pred chvíľou, že jeho argumenty boli ohľadom Gabčíkova, myslím, postavené na tom, že jemu to chlapi povedali, a v ’90. roku, a on sa narodil v roku 1988. Ďakujem. (Reakcie z pléna.)
Kuciaňová, Magdaléna, poslankyňa NR SR (2019-03-27):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Irén Sárközy a Petra Antala na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 1238). Národná rada Slovenskej republiky uznesením č. 1629 zo 7. februára 2019 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 1238) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom III tejto spoločnej správy vyplývajú tri pozmeňujúce a doplňujúce návrhy. Gestorský výbor odporúča hlasovať o návrhoch 1 až 3 v IV. časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 151 z 26. marca 2019. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Pán predsedajúci, otvorte, prosím, rozpravu.